open-index/open-wikipedia-markdown huggingface dataset:
A Sharp (Axiom)

**A#**, eller **A Sharp**, er et åpen kildekode, objektorientert programmeringsspråk først utviklet av IBM for forskning og utvikling av matematiske algoritmer. Programmeringsspråket følger med *Axiom Computer [[Algebra]] System* og har sterk typesetting og matematisk korrekt typehiearki. A# er tilgjengelig på en rekke platformer, deriblant de fleste Linux-distribusjoner og Microsoft Windows.

## Historie
A# har vært i utviklet siden 1973, da kalt *Scratchpad*. Språket ble utviklet av Richard Jenks som forsker hos IBM. Det begynte som en integrert del av Axiom Computer Algebra System, men ble senere til et separat språk. På 1990-tallet ble Axiom kjøpt av Numerical Algorithms of England (NAG) som viste seg å gi lite finansiell gevinst for bedriften. NAG ga etterhvert ut Axiom som åpen kildekode til fordel for brukerne.

## Referanser


## Eksterne lenker
* 
* Kildekoden til Axiom
Sergej Baziuk

**Sergej Baziuk** er en stuper fra Litauen. Han deltok i grenen 3 meter synkron menn under VM i svømming 2011.
Sandnes kirke

**Sandnes kirke** kan vise til:
*Sandnes kirke (Bygland), en kirke i Bygland kommune i Aust-Agder.
*Sandnes kirke (Sandnes), en kirke i Sandnes kommune i Rogaland.
*Sandnes kirke (Masfjorden), en kirke i Masfjorden kommune i Hordaland.
Maria II av Portugal

**Maria II** (*Maria Da Glória*, født 4. april 1819 i Rio de Janeiro, død 15. november 1853 i Lisboa) var dronning av Portugal 1826–28 og annen gang 1834–53. 

Marias bestefar Johan VI døde i 1826. Maria ble utropt til dronning i et kompromiss mellom hennes far, Pedro I, keiser av Brasil, og hennes onkel Miguel, som var i eksil i Østerrike. Miguel vendte tilbake til Portugal, brøt avtalen og besteg selv tronen. Etter en borgerkrig ble Maria igjen dronning.

## Referanser


## Eksterne lenker
*
Bigoli

**Bigoli** er en type pasta. Den er formet som lange, tjukke, hule rør. Bigoli minner mye om bucatini, men er ruere. Tradisjonelt har bokhvete og andeegg blitt brukt til å lage pastaen.  Mens bigoli brukes i Venezia, er pici i Toscana en lignende pasta som ikke er hul, og begrepene brukes ofte om hverandre. 

Bigoli er kjent blant annet fra den venetianske retten bigoli con l'anatra, bigoli med andebryst.
Miguel av Portugal

**Miguel I av Portugal** (*Miguel Maria do Patrocínio João Carlos Francisco de Assis Xavier de Paula Pedro de Alcântara António Rafael Gabriel Joaquim José Gonzaga Evaristo de Bragança e Bourbon*, født 26. oktober 1802 i Queluzpalasset, død 14. november 1866 i Baden) var selvutropt, absolutistisk konge av Portugal 1828-1834.

Miguel ledet to opprør mot sin far, Johan VI av Portugal, og måtte dra i eksil i Østerrike. Ved farens død i 1828 ble et kompromiss inngått med broren Pedro I, keiser av Brasil. Pedros unge datter Maria II besteg tronen, og Miguel og Maria ble forlovet.

Miguel brøt dog avtalen, og støttet av sin mor enkedronning Carlota, lot han seg utrope til konge. Etter en borgerkrig (1831–34) anført av broren Pedro, måtte han abdisere og dra i eksil. Han giftet seg 1851 med prinsesse Adelheid av Löwenstein-Wertheim-Rosenberg (1831–1909), sammen fikk de seks døtre.

Miguel døde på jaktslottet Karlshöhe, Esselbach, i Baden. 

## Barn
# Maria (1852c1941) gift med infant Alfonso av Spania (1849–1936)
# Miguel (II), hertug av Braganza (1853–1927)
# Maria Theresa (1855–1944) gift med erkehertug Karl Ludvig av Østerrike
# Maria Josefa av Portugal (1857–1943) gift med hertug Karl Theodor av Bayern 
# Adelgunde (1858–1946) gift med Enrico av Bourbon-Parma
# Maria Anna av Portugal (1861–1942) gift med Wilhelm, storhertug av Luxemburg
# Maria Antonia av Portugal (1862–1959) gift med Robert I av Parma

## Referanser


## Eksterne lenker
*
Acini di pepe

**Acini di pepe** en liten pastatype, eller pastina, som er laget med durumhvete og vann.

Den er oppkalt etter sin små, runde pastaform: «pepperkorn» eller «pepperkornfrø». Acini di pepe egner seg godt i supper og kalde salater. Pastatypen refereres også av og til som pastina (italiensk for «liten deig»), men noen pastaprodusenter skiller pastina ut som mindre enn acini di pepe. Acini di pepe brukes ofte i Minestra maritata (italiensk bryllupssuppe).

## Referanser
Matt

__NOTOC__
**Matt** kan referere til:

* Evangeliet etter Matteus, forkortet Matt.
* Sjakkmatt, det endelige målet i sjakk 

## Personer med etternavn Matt
* Alfred Matt, østerriksk alpinist
* Andreas Matt, østerriksk freestylekjører
* Joe Matt, amerikansk tegneserietegner
* Mario Matt, østerriksk alpinist
* Rudolph Matt, østerriksk alpinist

## Personer med fornavn Matt

* Matt Barlow, amerikansk sanger
* Matt Beach, newzealandsk kampsportutøver
* Matt Belsante, amerikansk musiker
* Matt Biondi, amerikansk svømmer
* Matt Blunt, amerikansk politiker
* Matt Busby, skotsk manager
* Matt Cameron, amerikansk musiker
* Matt Cardle, engelsk sanger
* Matt Coppens, amerikansk handicapidrettsutøver
* Matt Czuchry, amerikansk skuespiller
* Matt Dallas, amerikansk skuespiller
* Matt Damon, amerikansk skuespiller
* Matt Deis, amerikansk musiker
* Matt DePeters, amerikansk freestyler
* Matt Derbyshire, engelsk fotballspiller
* Matt Dillon, amerikansk skuespiller
* Matt Dodge, amerikansk fotballspiller
* Matt Done, engelsk fotballspiller
* Matt Grevers, amerikansk svømmer
* Matt Groening, amerikansk tegneserieskaper
* Matt Harding, amerikansk spillutvikler
* Matt Hardy, amerikansk fribryter
* Matt Hayashida, amerikansk hundekjører
* Matt Heafy, amerikansk musiker
* Matt Hemingway, amerikansk friidrettsutøver
* Matt Hill, kanadisk stemmeskuespiller
* Matt Holland, irsk fotballspiller
* Matt Hollywood, amerikansk musiker
* Matt Hughes, amerikansk kampsportutøver
* Matt Hyde, amerikansk produsent og musiker
* Matt Kenseth, amerikansk NASCAR-sjåfør
* Matt Kuchar, amerikansk golfspiller
* Matt LeBlanc, amerikansk skuespiller
* Matt Lucas, engelsk komiker
* Matt McGrath, irsk-amerikansk friidrettsutøver
* Matt McQueen, skotsk fotballspiller
* Matt Murray, engelsk fotballspiller
* Matt Pelissier, amerikansk trommeslager
* Matt Ridley, engelsk vitenskapsjournalist
* Matt Smith (skuespiller), engelsk
* Matt Smith, amerikansk politiker
* Matt Sorum, amerikansk musiker
* Matt Stone, amerikansk komiker
* Matt Thompson, amerikansk trommeslager
* Matt Uelmen, amerikansk komponist

## Annet
* «Matt Albie», rollefigur i TV-serien Studio 60 on the Sunset Strip
* Matt (Glarus), landsby og tidligere kommune i Sveits

## Se også
* Glans, en optisk overflateegenskap ved materialer, det motsatte av matthet
* Matte, et lite teppe
Anelli

**Anelli** (italiensk, «ringer») er en type ring-formet pasta. De brukes hovedsakelig i supper og salater, men spises også med saus. 

Anellini er en mindre versjon av *anelli*, mens anelli er en større variant. 

## Referanser
Hicham Bellani

**Hicham Bellani** (født 15. september 1979) er en marokkansk friidrettsutøver og terrengløper, som konkurrerer særlig på 3000 meter og 5000 meter.

## Karriere
Han deltok på 5.000 meter ved Universiaden i 2001, der han kom på 6.-plass. I hans neste universiade, i 2003, fikk han bronse på samme distanse. 

I mai 2004 deltok han ved sitt første VM, da han deltok i VM i friidrett innendørs 2004 i Budapest, på 3000 meter. Tiden 7.53,10 i kvalifiseringen holdt til finaleplass, og i finalen løp han på 8.03,73, som holdt til 9.-plass. Bernard Lagat vant gullet. Senere på året deltok han også ved Sommer-OL 2004, der han kom på 9.-plass på 5.000 meter. I september deltok han på World Athletics Final i Monaco, og endte på 7.-plass.

I 2005 vant han en ny internasjonal medalje, da han vant sølv på 5.000 meter ved Middelhavslekene 2005. Algeriske Ali Saïdi Sief vant løpet på 13.29,94, mens Bellani løp på 13.30,35. 

Bellini deltok ved VM i terrengløp 2006, der Marokko vant bronse i lagkonkurransen. Sammen Adil Kaouch, som også fikk bronse individuelt, Khalid El Aamri og Hamid Ezzine fikk Marokko bronse på kortbane, bak Kenya og Etiopia. Individuelt fikk Bellini 14.-plass. 

Bellini fikk flere internasjonale medaljer i 2009. Ved Middelhavslekene 2009 i juni/juli vant han gull på 10.000 meter, og ved Jeux de la Francophonie i oktober vant han bronse på både 5.000 meter og 10.000 meter. 

## Referanser


## Eksterne lenker
*
Maria I av Portugal

**Maria I av Portugal** (født 17. desember 1734 i Lisboa i Portugal, død 20. mars 1816 i Rio de Janeiro i Brasil) var dronning av Portugal og Algarve. Hun var den første ubestridte dronningregent av Portugal da hun overtok Portugals trone etter sin far Josef I av Portugal og styrte fra 1777 og til sin død i 1816. I 1760 giftet hun seg med sin onkel, Peter III av Portugal, sin fars yngre bror, og fikk seks barn med ham, hvorav den eldste overlevende sønnen, Johan etterfulgte henne.

Grunnet Napoléon Bonapartes europeiske erobringer og Frankrikes angrep på Portugal i 1807, flyktet den kongelige familie flyktet til den daværende portugisiske kolonien Brasil. Senere ble Brasil opphøyet fra statusen som koloni til et kongedømme. Det førte til opprettelsen av Det forente kongerike Portugal, Brasil og Algarve.

I Portugal var hun kjent som *a Piedosa* eller *a Pia*, «den fromme», grunnet hennes ekstreme hengivenhet til den katolske kirke, men i Brasil var hun kjent som *a Louca*, «den sinnssyke», grunnet den mentale lidelse som utviklet seg i de siste 24 årene av hennes liv. Hun led av en religiøs galskap og melankoli, og denne mentale sinnssykdommen gjorde henne ute av stand til å ta seg av statlige affærer etter 1792. Etter at hun og hoffet flyttet til Brasil døde hun der åtte år senere. Hun er gravlagt i Basílica da Estrela i Lisboa, bygget på hennes ordre i takknemlighet for fødselen av sin eldste sønn José, som siden døde av kopper og da gjorde den dårlig forberedte Johan, hennes nest eldste sønn, til tronarving.

## Referanser


## Litteratur
* Cheke, Marcus (1947): ''Carlota Joaquina, Queen of Portugal''. London, England: Sidgewick & Jackson.
* Benevides, Francisco da Fonseca (1878): *Rainhas de Portugal: Estudo Historico*, bind I. Lisboa, Portugal: Typographia Castro Irmão.
* Benevides, Francisco da Fonseca (1879): *Rainhas de Portugal: Estudo Historico*, bind II. Lisboa, Portugal: Typographia Castro Irmão.
* Gomes, Laurentino (2007): *1808: The Flight of the Emperor. How a Weak Prince, a Mad Queen, and the British Navy Tricked Napoleon and Changed the New World*. Planeta.

## Eksterne lenker
*
Pelikanrapporten

**Pelikanrapporten** har flere betydninger:

**[[Pelikanrapporten (bok)]]*, en kriminalroman fra 1992 skrevet av John Grisham.
**[[Pelikanrapporten (film)]]*, en amerikansk spillefilm fra 1993 med Julia Roberts, basert på boka med samme tittel.
Playa del Raco

**Playa del Racó** eller **Playa del Albir** er en steinstrand som ligger i Albir, Comunitat Valenciana, Spania. Stranden har fått tildelt blått flagg. 

Stranden er 500 meter lang og 45 meter bred. Vannet er veldig rent og klart, vannet inneholder fisk, blekksprut, krepsdyr og bløtdyr. Det kan hende at man kan finne delfiner langt uti vannet ved Altea.

Stranden har kort vei til toaletter og restauranter. Det ligger markører utenfor svømmeområdet for båttrafikk. Markørene ligger 100 meter fra stranden.
Camille Lacourt

**Camille Lacourt** (født 1985) er en fransk svømmer. 

Lacourt havnet på førsteplass i 50 meter ryggsvømming for menn under Langbane-EM i svømming 2010. Han kom på andreplass under 100 meter svømming som var en del av VM i svømming 2010 på kortbane som ble arrangert i desember 2010. Lacourt representerte Frankrike sammen med Jérémy Stravius under VM i svømming 2011, blant annet under 100 meter ryggsvømming.

## Referanser


## Eksterne lenker
* 
* 
* 
*
Pelikanrapporten (film)

***Pelikanrapporten*** (originaltittel: *The Pelican Brief*) er en amerikansk kriminalthriller fra 1993 regissert av Alan J. Pakula. Manus er basert på John Grishams roman med samme tittel fra 1992. Hovedrollene spilles av Julia Roberts og Denzel Washington. 

Filmen fikk blandet mottakelse av kritikerne, men ble en forholdsvis stor publikumssuksess.

## Handling
To høyesterettsdommere blir drept på forskjellige steder samme kveld. En kvinnelig jus-student (Julia Roberts) blir innblandet ved at hun lager sin egen rapport om drapene basert på offentlige dokumenter. Rapporten eksponerer aktivitetene til en mektig olje-magnat som har forgreninger til høyeste nivå i regjeringen. De rundt henne som leser rapporten ender opp døde, og etterhvert må hun selv kjempe for sitt liv.

## Om filmen
;Anmelderne
Filmen fikk blandet mottakelse av anmelderne, noe som gjenspeiles av at den har fått 53% på Rotten Tomatoes. og 50% på Metacritic. Filmkritikeren Roger Ebert gav den tre av fire stjerner.

Det norske nettstedet CINERAMA gav den bare terningkast to. Anmelderen skrev blant annet følgende: «Dette kunne vært nervepirrende hvis vi bare hadde følt nerven. I stedet blir det langtekkelig, og en årsak til at persongalleriet fungerer som valium er at de er som todimensjonale pappfigurer, fratatt alt liv». Aftenpostens anmelder gav den middelmådig omtale.

;Publikum
Filmen innbrakte 195 millioner dollar på verdensbasis, hvorav 100 millioner dollar i USA alene. Den endte opp som den åttende mest innbringende filmen i USA, og som den tiende på verdensbasis.

;Priser
Julia Robert og Denzel Washington ble nominert til hver sin pris på MTV Movie Awards. James Horner mottok en ASCAP Award i kategorien «Top Box Office Films».

## Rollebesetning
* Julia Roberts : Darby Shaw
* Denzel Washington : Gray Grantham
* Sam Shepard : Thomas Callahan
* John Heard : FBI-Agent Gavin Verheek
* Tony Goldwyn : Fletcher Coal, stabssjef i Det hvite hus
* James Sikking : FBI-sjef Denton Voyles
* William Atherton : CIA−Director Bob Gminski
* Robert Culp : President i USA
* Stanley Tucci : Khamel
* Hume Cronyn : Richter Rosenberg
* John Lithgow : Smith Keen
* Anthony Heald : Marty Velmano
* Nicholas Woodeson : Stump
* Stanley Anderson : Edwin Sneller
* John Finn : Matthew Barr
* Cynthia Nixon : Alice Stark
* Jake Weber : Curtis Morgan / Garcia
* Casey Biggs : Eric East
* Christopher Murray : Rupert

## Referanser


## Eksterne lenker
*
Playa del Arenal (Jávea)

**Playa del Arenal** er en sandstrand som ligger i Jávea, Comunitat Valenciana, Spania. Stranden har fått tildelt blått flagg. 

Stranden ligger i et urbant område og stranden  er 480 meter lang. Stranda er tilgjengelig for funksjonshemmede. Stranden er kjent for surfing hvis det kommer store bølger. Det er maks 2 meters bølger.

Det ligger markører utenfor svømmeområde for båttrafikk. Markørene ligger 140 meter fra stranden.
Fabio Scozzoli

**Fabio Scozzoli** (født 1988) er en italiensk svømmer. Scozzoli er 1,88 m høy og veier 85 kilo.

## Referanser


## Eksterne lenker
* 

* 
* BEST sports - profil
Playa de Poniente (Benidorm)

**Playa de Poniente** er en sandstrand som ligger i Benidorm, Comunitat Valenciana, Spania. Stranden har fått tildelt blått flagg. 

Stranden ligger ved siden av Playa de Levante (Benidorm). Playa de Poniente har en lengde på 3100 meter.

Det ligger i et urbant miljø, som gir tilgang med bil. Det har parkeringsplass ved nærheten av promenaden. Markørene ligger 110 meter fra stranden.
Våpenregisteret

**Det sentrale våpenregisteret** er Politidirektoratets database over registrerte ikke-militære våpen i Norge. Registeret er hjemlet i våpenlovens § 31. Registeret ble opprettet i 2003. 

Våpenregisteret har som hensikt å effektivisere kontrollen med våpen, samt å utstede nye eller trekke tilbake våpentillatelser. I registeret finnes oversikt over sivile våpen og alle våpentillatelser og våpenkort i det enkelte politidistrikt. Både eiere, tidligere eiere og våpenforhandlere blir registrert. Politiets og Forsvarets våpen er ikke registrert ettersom de ikke er sivile våpen. Det er de samme opplysningene som finnes i dagens lokale registre som skal finnes i det sentrale registeret. Opplysningene i registeret samles inn fra den registrerte selv, skytterlag, skifteretten, våpenforhandlere med videre. Våpenkontorene i politiet har tilgang til registeret, og i tillegg har politiet adgang ved tjenestelige behov. Personer som er registrert har selv innsyn i egne personopplysninger. Alle opplysninger i våpenregisteret er unntatt fra offentlighet.

2008 var det registrert 1 377 934 private våpen i registrert, fordelt på 486 335 våpenkort. Politiets data- og materielltjeneste står for driften av registeret, og Politidirektoratet har juridisk ansvar. 

## Se også
Jegerregisteret 

## Referanser
Ludvig av Portugal

**Ludvig av Portugal** (*Dom Luís*) (født 31. oktober 1838 i Lisboa, død 19. oktober 1889 i Cascais) var konge av Portugal fra 1861 til 1889.

Ludvig blev konge etter sine eldre brødre Peter V og Ferdinand II. Han ble gift med Maria Pia, datter av Viktor Emmanuel II av Italia i 1862.

## Referanser


## Eksterne lenker
*
Karl av Portugal

**Karl** (*Dom Carlos Fernando Luís Maria Victor Miguel Rafael Gabriel Gonzaga Xavier Francisco de Assis José Simão de Bragança Sabóia Bourbon Saxe-Coburgo-Gotha*, født 28. september 1863, død 1. februar 1908) var konge av Portugal i perioden 1889–1908.

Han var gift med Amélie av Orléans. Under et republikansk attentat mot kongefamilien ble Karl og tronfølgeren, Ludvig Filip, skutt og drept på Praça do Comércio. Karls yngre sønn, Manuel, ble såret i armen. Han etterfulgte sin far på tronen.

## Referanser


## Eksterne lenker
*
Manuel II av Portugal

**Manuel II** (født 15. november 1889 i Belém-palasset i Lisboa, død 2. juli 1932 i Fulwell, nær Twickenham i London) var Portugals siste konge.

Manuels far, Karl av Portugal, og storebroren Luis Filip, ble myrdet av republikanere ved et attentat den 1. februar 1908.  Ved et militærkupp 4. oktober 1910 ble monarkiet avskaffet, og Manuel og hans mor måtte flykte til Gibraltar  etter tre dages gatekamper. 

Han slo seg først ned i Richmond, senere Twickenham, hvor han ble en ivrig boksamler. Den 4. september 1913 giftet han seg med Augusta Victoria (1890–1966), datter av prins Wilhelm av Hohenzollern. De fikk ingen etterkommere. 

## Referanser


## Eksterne lenker
*
Sandloppe

**Sandloppe** er en art av lopper som lever i tropisk klima.

Den er ca. 1 mm lang. 
Bittet forårsaker kløe og myggstikklignende utslett som kan vare i flere dager.
Den befruktede hunnen kan grave seg ned under huden på mennesker og andre pattedyr. Når hun har lagt eggene sine, dør hun selv, men sitter igjen og kan forårsake sekundærinfeksjoner.

## Eksterne lenker
*
Ibadi

**Ibāḍī** (arabisk: الاباضية ; **al-Ibāḍiyyah**) eller **ibāḍisme** er en form for islam som skiller seg fra både sunni- og sjiaislam. Ibāḍīer, ca. én prosent av muslimene, utgjør omtrent tre fjerdedeler av befolkningen i Oman og også et flertall på Zanzibar, og det finnes også ibāḍīer i Nafusa-fjellene i Libya, M'Zab-dalen i Algerie, Djerba i Tunisia og noen andre steder i Øst-Afrika. Det khawarjiske Rustamid-dynastiet i al-Maghrib var også ibadisk.

Ibāḍī skal ha vært en av de eldste islamske retningene, og ble visstnok grunnlagt mindre enn femti år etter profeten Muhammads død. Noen historikere tror at betegnelsen utviklet seg fra en islamsk sekt kjent som khawarijiter, som hadde sitt opphav i det sjuende århundre, men ibāḍīene selv nekter enhver relasjon til disse. 

Navnet kommer fra 'Abd Allah ibn 'Ibaḍ at-Tamini, men sektens tilhengere mener dens sanne grunnlegger var Jabir ibn Zaid al-'Azdi. Ibāḍīer regnes som konservative muslimer, og de viktigste forskjellene fra sunniislam, er troen på at muslimene ikke vil se Gud på dommedag, at de som kommer til Helvete vil forbli der for alltid og at Koranen ble skapt av Gud på et bestemt tidspunkt. Ibāḍīene har også et annet syn på kalifene, og har færre ahadith enn sunniene.
Tankar (øy)

**Tankar** er ei øy sør i Bottenvika. Den ligger ved Kvarken, i skjærgården i Öja i Karleby kommune i Österbotten, Finland. Avstanden til Karleby havn er 15 km. Vinterstid går det en vei over isen til fastlandet.

Øya er 900 meter lang og 500 meter bred, og inneholder fiskevær, losstasjon og fyret Tankar fyr.

På 1200-tallet dukket øya opp fra havet som en følge av landheving, og ble på 1500-tallet kjent som «Klippan». Det nåværende navnet kommer av finsk *tankokari*, «stangskjær». Dette viser til et gammelt sjømerke som ble satt opp på øya, ei steinrøys med ei stang med ei tønne i toppen.

Tankar fungerte i århundrer som base for fiskere og seljegere. Det ble også et viktig landemerke for sjøfarere. Et lyktehus hvor fiskerne gjorde tjeneste på skift, ble avløst av Tankar fyr som ble tent for første gang i 1889. Losstasjonen på Tankar stammer fra 1770-tallet, da magistratet lønna tre loser og fikk bygget ei losstue på øya. Stasjonen er fortsatt i drift, og den nåværende losbygningen ble bygget i 1975.

Som en hjelp til fiskerne i det gamle fiskersamfunnet på øya, ble det i 1754 bygget et lite kapell på øya. Kirkeplikten gjorde nemlig at fiskerne før dette måtte ro inn til Karleby soknekirke hver søndag. Kapellets ytre mål er 8,2 meter ganger 6,25 meter, og rommer ca. 100 personer.

Tankar er Finlands mest besøkte fyrøy. Om sommeren går det daglige ruteavganger med båt fra Karleby. For turistene på øya finnes det gjestebrygge, selfangstmuseum, kafé, gjestestue og røykbadstu. Kapellet, hvor det om sommeren arrangeres konserter og holdes andakter og vigsler, kan også regnes som et turiststed.

På øya er det tilrettelagt en natursti, og det er satt opp en stasjon for ringmerking og telling av fugler. Det er et førtitalls fuglearter som hekker på øya. Lyset fra fyret lokker til seg mange fugler i trekketida. Tankar er en av Finlands meteorologiske institutts kyststasjoner.

## Eksterne lenker
* Tankars nettside, Karleby stads turistinformasjon 
* Bilder fra Tankar
* Finlands sjøfartsverks nettside: om Tankar fyr

## Kilder
* *Tankar: opas/guide*. Brosjyre utgitt av Karleby Turism.
«Achilles» (1559)

**«Achilles»** var et krigsskip i den dansk-norske flåten under den nordiske sjuårskrigen 1563-70. Dette storskipet deltok i samtidige sjøslag fram til flåteforliset ved Gotland den 27. juli 1566. Skipet, som først var nevnt i 1559, forliste med hele besetningen under stormen som nesten tilintetgjorde den allierte krigsflåten, og som gav svenskene herredømme over Østersjøen. «Achilles» ble senere berget av svenskene. Det ble levert tilbake til Danmark etter krigen sammen med alle de andre danske fartøyene.
## «Achilles»
Christian III som døde i 1559, etterlot seg en flåteliste over alle krigsfartøyer. Her er «Achilles» oppført med en besetning på 64. Året etter viser bevarte regnskaper at skipet hadde to kartovskyttere og 7 bøsseskyttere, like mange som på «Herkules» på over 200 lester. Sannsynlig var «Achilles» i den samme størrelseskategorien som «Herkules» og «Mercurius», med en gjennomsnittlig besetning på 16-18 kanonskyttere, 60-80 mann og 60-100 knekter. Under krigen mot svenskene ble enda flere knekter (soldater) tatt om bord, så den største besetningen har vært oppgitt til å være på 412 mann.

«Achilles» var med flotiljen under kommando av admiral Jacob Brockenhuus under en blokaden av den svenske handelen ved den tyske østersjøkysten ved Bornholm i mai 1563. Brockenhuus ble trukket inn i et sjøslag ved Bornholm med den svenske «bröllopsflottan» og ble beseiret ombord på «Herkules». «Achilles» ble så hardt skadet under kampene at den måtte repareres i København etter å ha unnsluppet svenskene sammen med resten av flotiljen. Det ble opprustet av admiral Peder Skram som etterlatt seg en flåteliste fra sommeren 1563, som viser at «Achilles» med 412 mann var det tredje største skipet i den dansk-norske flåten etter «Fortuna» og «Mercurius».

«Achilles» deltok med heder i de fleste sjøslagene fram til 1566, men forliste sammen med 11 andre dansk-norske skip og tre lybske skip under den voldsomme stormen den 27. til 28. juli utenfor Gotland. Noen av skipene grunnstøtte uten å bli knust mot den undersjøiske grunnen, blant annet «Achilles» som fram til 31. august var forsøkt berget ved å pumpe ut vannet og samtidig foretok reparasjoner så det kunne flyttes vekk fra farvannet. Men det var ikke mulig å fortsette arbeidet, dermed ble skipet senket for å kunne hente ut skipsartilleriet. Senere ble «Achilles» berget og varpet fra forlisstedet, men ble erobret av svenskene.

Etter freden i Stettin i 1570 måtte svenskene levere tilbake all krigsbytte som var tatt, inkludert flere større krigsfartøyer. «Achilles» som hadde blitt erobret under krigen, ble sendt til København i 1571, trolig ble det opphugd det neste året.

## Litteratur
* Jørgen H. Barfod; *Den danske flådes historie 1533-1588: Christian 3.s flåde* 1995 ISBN 87-00-24526-7
* Henrik Christiansen; *Orlogsflådens skibe gennem 500 år, Bind 1* 2010 ISBN 978-87-89022-78-9

## Eksterne lenker
* [Akilles (1559)](http://www.orlogsmuseet.dk/A/pages/Akilles(1559).htm)
Juanes

**Juan Esteban Aristizábal Vásquez** (født 9. august 1972 i Medellín), mest kjent som **Juanes**, er en colombiansk komponist, plateprodusent og popsanger. Han var tidligere medlem av gruppa Ekhymosis, og debuterte seinere som soloartist i 2000.

## Diskografi
### Soloalbum
* 2000 – *Fíjate bien*
* 2002 – *Un día normal*
* 2004 – *Mi sangre*
* 2007 – *La vida... es un ratico*
* 2010 – *P.A.R.C.E.*

## Referanser


## Eksterne lenker
* 
* 
* 
* 
* Official Universal Music Latino Website 
*
Andreas Grimelund

**Andreas Hansen Grimelund** (født 27. januar 1812 på Grimelund gård i Aker, død 3. januar 1896 i Christiania) var bonde, prest og biskop. 

## Liv og virke
### Bakgrunn
Hans Hanssen Grimelund var hans far, Hans Grimelund hans bror.

Andreas Grimelund ble cand. theol. og var i noen år gårdbruker på Grimelund gård. Fra 1844 til 1852 var han prest. I perioden 1852–61 var han lærer i pastoralteologi, homiletikk og liturgi ved det praktisk-teologiske seminaret i Christiania.

### Biskop
Grimelund var biskop i Trondhjem fra 1861 til 1883, og det var han som utførte salving og kroning av Kong Oscar II i 1873.  

Han var medlem av en salmebokkomite og to salmebokkommisjoner. I 1852 gjaldt det en revisjon av Evangelisk-christelig Psalmebog. Den første salmebokkommisjonen, 1865, skulle vurdere et utkast til salmebok fra Magnus Brostrup Landstad. I 1868 fikk en ny kommisjon, med de samme medlemmene i oppgave å vurdere et salmebokutkast valgt ut av Andreas Hauge.

Andreas Grimelund ble utnevnt til kommandør av 1. klasse av St. Olavs Orden den 19. juli 1873.

Sønnen Johannes Grimelund var en kjent kunstmaler. 

## Referanser


## Kilder
* *Gyldendals store konversasjonsleksikon*. 1972
* Molland, Einar:*Norges kirkehistorie i det 19. århundre, I-II*. 1979
Francesco Traini

**Francesco Traini** var en italiensk maler som var aktiv i tiden rundt 1321 til ca. 1365 i Pisa og Bologna.

Han har blitt sett på som den betydeligste mester i Pisa-skolen ved midten av 1300-tallet.

Et viktig verk er det signerte alterskap fra San Domenico (1344–1345).

## Referanser


## Eksterne lenker
*
Moster

**Moster** er en forkortelse for *mors søster*, se tante. Det kan også bety:

*Moster (kommune), en tidligere kommune i Norge
*Moster (øy), ei øy i Bømlo kommune
Oskar Mosfjeld

**Frantz Oskar Mosfjeld** (født 20. januar 1896, død 21. april 1977 i Skien) var en norsk Ibsen-forsker, lektor og dr. philos.

Han tok den filosofiske doktorgrad i 1950 med avhandlingen *Henrik Ibsen og Skien: En biografisk og litteratur-psykologisk studie*, som særlig tar for seg Ibsens oppvekst. Francis Bull var førsteopponent, og Halvdan Koht meldte som opponent ex auditorio. Han arbeidet som lektor ved Vestheim skole til han ble pensjonist i 1963.

## Publikasjoner
* «Vildanden», *Edda* 56 (1956) nr 1-4 (Ibsen-jubileumsnummer)
* «Det menneskelige innhold i *Vildanden*», *[[Ibsenårbok]]*, 1952
* *Henrik Ibsen og Skien: En biografisk og litteratur-psykologisk studie*, Oslo, Gyldendal, 1949

## Referanser
Ziti

**Ziti** er en type pasta. Den er formet som lange, hule rør med glatt tekstur og kappet med rett snitt. Det finnes også en kortere variant som av og til kalles «kuttet ziti» eller bare «ziti». Navnet kan også referere til enkelte penne-baserte retter. Det finnes også en bredere variant av ziti som kalles *zitoni*, og en riflete variant *ziti rigati*.

Ordet *ziti* er italiensk flertallsform av *zito*, en dialektisk variasjon av *zita*, som betyr «brud». I Puglia i Italia viser ordet til «ektefellene». Bakt ziti er en tradisjonell rett som serveres i bryllupsbanketter som «brudens pasta».
Svømming under VM i svømmesport 2011 – 100 meter ryggsvømming menn

**100 meter rygg menn** var en svømmeøvelse som ble arrangert under VM i svømming 2011. Både Forsøksheatene og semifinalene fant sted 25. juli og finalen 26. juli.

Norge var ikke representert i øvelsen.

## Medaljevinnere

## Rekorder
Før konkurransene var gjeldende verdens- og mesterskapsrekorder som følger:

Ingen ny verdens- eller mesterskapsrekord ble satt under konkurransen.

## Resultater
### Forsøksheat
50 svømmere deltok i 7 forsøksheat.

### Omsvømming
Da to svømmere hadde samme tid på 16.-plass i forsøksheatet måtte de delta i en omsvømming for å avgjøre hvem som skulle bli den siste deltageren som kvalifiserte seg til semifinalene. Omsvømmingen ble avholdt kl. 11.36 lokal tid.

### Semifinaler
Semifinalene ble avholdt kl. 18.10 lokal tid.
#### Semifinale nr 1

#### Semifinale nr 2

### Finale
Finale ble avholdt kl.  19.06 lokal tid.

## Referanser


## Eksterne lenker
* Deltagerliste: VM i svømming 2011 – 100 meter rygg menn fra OmegaTiming.com; besøkt 23. juli 2011.
Yu Qian

**Yu Qian** (kinesisk: 于谦; pinyin: Yu Qian; Wade-Giles: Yu Ch'ien) (født 1398, død 1457) var en kinesisk krigsfører under Ming-dynastiet. Han kom fra Qiantang (dagens Hangzhou, Zhejiang).

Han er best kjent for å ha kjempet for Kina da Zhengtong-keiseren kriget mot den mongolske lederen Esen Tayisi i 1449. I forbindelse med krigen ble Jingtai-keiseren innsatt som hersker over Kina. Etter Zhengtong ble sluppet fri og hans plan for å gjenvinne tronen lyktes, ble Yu ærekrenket som en forræder og henrettet sammen med mange av de høyt rangerte tjenestemenn, men hans rang ble restaurert posthumt. Han regnes av mange å være en kinesisk helt.

## Referanser
Premnas biaculeatus

***Premnas biaculeatus*** er en art i gruppen klovnefisker. Den er den eneste arten i slekten ***Premnas***.
Den blir opptil 17 cm lang, og blir mer aggressiv overfor andre klovnefisker etter hvert som den vokser.
Hunnen er vanligvis større enn hannen, og mørk rød. Hannen har en klarere rødfarge.

## Eksterne lenker
* 
*
Ludvig Filip av Portugal

**Ludvig Filip** (*Luís Filipe*) (født 21. mars 1887, død 1. februar 1908) var eldste sønn av kong Karl av Portugal. 

Han og hans familie var 1. februar 1908 tilbake i Lisboa etter å ha vært på Vila Viçosa Palace. Alfredo Costa og Manuel Buiça, to medlemmer av en revolusjonær gruppe kalt Carbonária, skjøt på kongefamilien og traff Ludvig Filip, hans far, kong Karl, og hans yngre bror Manuel, hertug av Beja. Kongen døde umiddelbart, mens Ludvig Filip levde i ytterligere tjue minutter. Manuel overlevde angrepet, og hadde bare blitt skutt i armen, mens hans mor Amelia var uskadd. Manuel besteg så tronen som Manuel II. Noen omtaler Ludvig Filip som kong Ludvig II av Portugal. I så fall var han i teorien konge i tjue minutter. Imidlertid var det slik i Portugal at arvingen måtte hylles av parlamentet før han lovlig kunne anses for å være konge.

## Referanser
Tidsskrift for kulturforskning

***Tidsskrift for kulturforskning*** eller ***TfK***, er et norsk vitenskapelig tidsskrift med utgangspunkt i kulturvitenskap og kulturhistorie. 

Tidsskriftet oppsto i 2002, etter en sammenslåing av tre tidligere kulturtidskrifter; *[[Norveg. Tidsskrift for etnologi og folkloristikk]]*, *[[Dugnad (tidsskrift)|Dugnad]]* og *[[Tradisjon (tidsskrift)|Tradisjon. Tidsskrift for folkeminnevitskap]]*. Tidsskriftet utkommer med fire nummer i året og er i hovedsak basert på distribusjon blant abonnementer.

Skribentene er forskere og studenter som har en kulturfaglig tilnærming til stoffet. Artiklene består i hovedsak av norsk etnologisk og folkloristisk forskning, men inkluderer også bidrag fra andre land og beslektede fagområder.

Tidsskriftet hevder i tillegg til de mer vitenskapelige og saksorienterte bidragene også å legge vekt på bokanmeldelser og presentasjon av nye museale utstillinger.

*Tidsskrift for kulturforskning* blir utgitt av Novus forlag, og er et refereetidsskrift som utgis med støtte fra Norges forskningsråd.

Ansvarlig redaktør har siden 2007 vært Tove Ingebjørg Fjell (Universitetet i Bergen) og  redaksjonssekretær har vært Liv Nybø.
ISSN 1502-7473

## Referanser


## Eksterne lenker
* Hjemmeside – TfK.
* Forlagets oversikt over TfKs utgivelser.
Tarhonya

**Tarhonya** er en type ungarsk pasta som minner om storkornet couscous. Den brukes blant annet som tilbehør til den ungarske retten Lecsó. Tarhonya har blitt brukt lenge, og er kjent fra håndskrevne ungarske kokebøker fra 1780-tallet.

I Ungarn stekes gjerne Tarhonya i smør eller smult før den kokes.

## Eksterne lenker
*
Klopfer

Det tyske etternavnet **Klopfer**, og **Klöpfer** kan vise til:
* Bruno Klopfer (19001971), jødisk tysk-amerikansk psykolog
* Dieter Klopfer, tysk motordesigner
* Donald S. Klopfer (19021986), amerikansk utgiver
* Gitta Alpár (født Regina Klopfer 19031991), ungarsk opera- og operette sopransanger
* Gerhard Klopfer (19051987), en tysk politiker og partifunksjonær (NSDAP)
* Goetz Klopfer (født 1942), tysk-amerikansk kappgangsutøver
* Heini Klopfer (19181968), tysk skihopper og arkitekt
** Heini Klopfer-bakken, hoppbakke i Oberstdorf
* Irene Ambrus (født Klopfer 19041990), ungarsk sanger og skuespiller
* Matthias Klopfer (født 1968),  tysk politiker (SPD)
* Sonya Klopfer (født 1934), amerikansk kunstløper
Stuping under VM i svømmesport 2011 – 3 meter synkron kvinner

**3 meter synkron kvinner** under VM i svømming 2011 ble avholdt den 16. juli. Dette var den første grenen med en gullmedaljevinner under verdensmesterskapet. De tre beste lagene ble kvalifisert til Sommer-OL 2012.

## Medaljevinnere

## Resultater
Kvalifiseringsrunden ble avholdt klokken 10.00 lokal tid. Finalen ble avholdt klokken 17.15 samme dag.

**''Grønn** viser til finalister''

## Referanser


## Eksterne lenker
* Startliste for 3 meter synkron kvinner, fra OmegaTiming.com; hentet 28.07.2011.
Christian Christopher Zahrtmann

**Christian Christopher Zahrtmann** (1793–1853) var en dansk sjøoffiser og politiker. Han var medlem av den Grundlovgivende Rigsforsamling.

Zahrtmann var marineminister i regjeringen Moltke I fra 6. april 1848 og i regjeringen Moltke II frem til 10. august 1850.

Han var innehaver av Storkors av Dannebrogordenen og Dannebrogordenens hederstegn. Han er gravlagt på Holmens kirkegård.

## Referanser
W.C.E. Sponneck

**Wilhelm Carl Eppingen Sponneck** (født 16. februar 1815 i Ringkøbing, død 29. februar 1888) var en dansk politiker. Han var medlem av den Grundlovgivende Rigsforsamling.

Sponneck var finansminister fra 16. november  til 12. desember , noe som innebar at han var medlem av regjeringen Moltke II, Moltke III, Moltke IV, regjeringen Bluhme I og regjeringen Ørsted.

Senere var han generaltolldirektør i mange år og rådgiver for Georg I av Hellas. Sponneck var i tillegg direktør for Nationalbanken.

Sponneck var innehaver av Dannebrogordenen.

## Referanser


## Eksterne lenker
* Dansk biografisk leksikon
Svømming under VM i svømmesport 2011 – 100 meter ryggsvømming kvinner

**100 meter rygg kvinner** var en svømmeøvelse som ble arrangert under VM i svømming 2011. Både Forsøksheatene og semifinalene fant sted 25. juli og finalen 26. juli.

Norge var ikke representert i øvelsen.

## Medaljevinnere

## Rekorder
Før konkurransene var gjeldende verdens- og mesterskapsrekorder som følger:

Ingen ny verdens- eller mesterskapsrekord ble satt under konkurransen.

## Resultater
### Forsøksheat
53 svømmere deltok i 7 forsøksheat. De 16 svømmerne med best tid kvalifiserte seg til semifinalene:

### Semifinaler
Semifinaler ble avholdt kl. 18.46 lokal tid.

#### Semifinale nr 1

#### Semifinale nr 2

### Finale
Finale ble avholdt kl. 18.11 lokal tid.

## Referanser
Lille Lotte

***Lille Lotte*** (orig: *Little Rosey*) er en canadisk-amerikansk animert komiserie for barn fra 1990 som er løselig basert på bardommen til skuespilleren og komikeren Roseanne Barr. Serien omhandler Lotte og vennene hennes. De fantaserer seg vekk til fjerne planeter og middelalderen, om superstjerner og mye mer. Lotte er en selvstendig ung jente og styrer som regel leken.

Serien ble kansellert etter en sesong siden Barr ikke kom til enighet med fjernsynsnettverket ABC.

I Norge gikk serien på TV 2 junior.

## Referanser


## Eksterne lenker
*
Chandra

**Chandra** (ordrett: «lysende») er en månegud og en Graha innen hinduismen. Chandra er også kjent som Soma. Chandra beskrives som ung og kjekk. Symbolene Chandra er assosiert med er lotusblomster, halvmåne og vogn.  Det finnes et par festivaler dedikert til Chandra, blant disse er Karva Chauth.

## Referanser
Laura Sánchez

**Laura Aleida Sánchez Soto** (født 16. oktober 1985 i Mexico by) er en stuper fra Mexico. Hun representerte landet sitt under Sommer-OL 2004 og Sommer-OL 2008. Sánchez har vunnet totalt fire medaljer under Panamerikanske leker.

## Medaljer

## Referanser


## Eksterne lenker
*
Bundesliga (fotball kvinner) 2011–12

**[[Bundesliga (fotball kvinner)|Bundesliga i fotball for kvinner]] 2011–12** var den 22. sesongen av Bundesliga i fotball for kvinner, Tysklands øverste fotballiga. Sesongen startet den 21. august 2011 og avsluttet 28. mai 2012.

## Lagene

## Tabell


## Resultater

## Referanser

## Eksterne lenker
* Soccerway
Aditi

**Aditi** (sanskrit अदिति) er i den hinduistiske mytologien mor til Vishnu. Hun er en himmelgudinne og rår over fremtiden og det forgangne samt fruktbarhet. Hun forbindes med de hellige kyrne.

## Kilder
*  Aditi i Encyclopædia Britannica
Rudra

**Rudra** er en stormgud i indisk mytologi.

Rudra sies å ha blitt skapt av Brahmas vrede og har en mangetydig natur. Han forbindes dels med uvær og sykdommer, men også med fred og helse. Muligens har han og Shiva opprinnelig vært en og samme guddom.
Surya

**Surya** (sanskrit: सूर्य; *sūrya*) var solens gud i indisk mytologi, sønn av Dyaus og bror til Indra og Agni.

Surya dannet tillsammen med sine brødre en sentral treenighet blant gudene. I senere epoker har Surya blitt tilskrevet en rekke egenskaper og slektskap som ikke var del den opprinnelige fremstillingen av ham.
Stiftelsen CRUX

**Stiftelsen CRUX** er en norsk diakonal og ideell stiftelse som tilbyr tjenester innen helse- og sosialfeltet i Norge. Formålet til stiftelsen er å avdekke hjelpebehov i befolkningen, og bidra med konkrete tiltak for å bedre livskvaliteten for mennesker som trenger det. 

Stiftelsen tilbyr tjenester innen barnevern, psykisk helsevern, rus- og avhengighetsbehandling og oppfølgingstjenester med blant annet bo- og arbeidstrening etter endt soning eller behandling. Stiftelsen har også et tilbud til mennesker med psykisk utviklingshemming.
 
Stiftelsen CRUX har virksomhet fra Tromsø i nord til Kristiansand i sør; blant annet barnevernsinstitusjonen Rostad i Trøndelag. Den tidligere Svanviken arbeidskoloni på Nordmøre eies fortsatt av stiftelsen, men har ingen virksomhet. 

## Historie
Stiftelsen ble etablert i 1987 som *Kirkens Sosialtjeneste*. Den overtok da alle aktive og passiva etter avviklingen av foreningen Norsk misjon blant hjemløse, som hadde stått for den norske assimileringspolikken ovenfor romanifolket. I en juridisk vurdering innhentet i forbindelse med Tater-/romaniutvalgets arbeid med *NOU 2015:7*, fant Geir Woxholth at Kirkens Sosialtjeneste mest trolig er å betrakte som en ny organisasjon, uten juridisk ansvar for Misjonens virksomhet. I juni 2015 beklaget Kirkens Sosialtjenestes daværende generalsekretær Helmuth Liessem på det sterkeste de krenkelser og overgrep som tater- og romanifolket ble utsatt for under Norsk misjon blant hjemløse. I 2017 skiftet Kirkens Sosialtjeneste navn til Stiftelsen CRUX.

## Referanser


## Eksterne lenker
* 
*
22. juli-kommisjonen

**22. juli-kommisjonen** (også kalt *Gjørv-kommisjonen*) var en regjeringsnedsatt uavhengig kommisjon som ble opprettet som følge av terrorangrepene i Norge 22. juli 2011. Beslutningen ble tatt av regjeringen i et møte onsdag 27. juli, men beslutningen ble også tatt i samråd med samtlige opposisjonspolitikere på Stortinget. Målet til den uavhengige kommisjonen var å gi svar på hva som skjedde 22. juli 2011.

«*Integritet er nøkkelordet når kommisjonens medlemmer skal pekes ut,*» sa statsminister Jens Stoltenberg, ifølge Norsk Telegrambyrå. Kommisjonen skulle ikke være en granskingskommisjon, men gi en samlet fremstilling av hva som skjedde denne dagen i regjeringskvartalet og på Utøya, samt å gi anbefalinger ut fra det kommisjonen fant ut.

I statsråd fredag 12. august 2011 ble Alexandra Bech Gjørv oppnevnt som leder for 22.&nbsp;juli-kommisjonen. Kommisjonen vurderte medlemmenes habilitet og uavhengighet og fant at kommisjonen var habil. Professor i forvaltningsrett ved Universitetet i Oslo Erik Boe skrev en betenkning og kom til samme konklusjon.

22.&nbsp;juli-kommisjonen overleverte og offentliggjorde sin endelige rapport, NOU 2012: 14, Rapport fra 22. juli-kommisjonen, mandag 13. august 2012.

## Kommisjonens medlemmer
Kommisjonen besto av blant andre representanter fra politi, rettsvitenskap, forskning og medisin:

* Alexandra Bech Gjørv, Oslo – Advokat (leder)
* Ragnar Line Auglend, Bergen – Jurist
* Laila Bokhari, Oslo – Statsviter og forsker ved Norsk utenrikspolitisk institutt
* Einar Skaarseth Enger, Rakkestad – Tidligere direktør
* Stefan Gerkman, Finland – Politioverinspektør i det finske Innenriksministeriet (utnevnt uken etter de øvrige)
* Torgeir Hagen, Hamar – Generalløytnant
* Hanne Bech Hansen, Danmark – Tidligere direktør for Københavns Politi
* Guri Hjeltnes, Oslo – Professor ved Handelshøyskolen BI
* Linda Motrøen Paulsen, Stavanger – Visepresident i Norges Røde Kors og rektor
* Karin Straume, Vadsø – Fylkeslege

## Kommisjonens sekretariat
* Bjørn Otto Sverdrup – Statsviter og tidligere kommunikasjonsdirektør i Statoil (sekretariatsleder)
* Olav Njølstad – Historiker og professor ved Universitetet i Oslo og tidligere forskningsdirektør ved Nobelinstituttet
* Ida Skirstad Pollen – Advokat hos Kommuneadvokaten i Oslo
* Åsne Julsrud – Tingrettsdommer ved Drammen tingrett
* Tor Erik Heggøy – Partner i Tenden Advokatfirma
* Kristin Rande – Sosialantropolog og seniorrådgiver i Etterretningstjenesten
* Walter Wangberg – Tidligere førstestatsadvokat i Hordaland og konstituert lagdommer i Gulating lagmannsrett
* Geir Ivar Tungesvik – Historiker og underdirektør i Riksarkivet
* Unni Lundby Fossen – Advokatsekretær i Advokatfirmaet Hjort
* Marianne Aasland Gisholt – Rettsfullmektig i Trygderetten

## Referanser


## Eksterne lenker
* Kommisjonens sluttrapport
* 22. juli-kommisjon – Pressemelding, Statsministerens kontor, 27. juli 2011
1836 i Danmark

__NOTOC__
Begivenheter i året **[[1836]] i [[Danmark]]**.
## Statsledere
* Monark – Frederik VI

## Hendelser
* 5. mars – Musikforeningen (The Music Society) ble grunnlagt i København, på Christoph Ernst Friedrich Weyses bursdag.

## Kunst og kultur
* Bertel Thorvaldsen bor og arbeider i Roma.

## Fødsler

* 29. januar – Sophus Skeel, godseier og politiker (d. )
* 1. februar – Hans Christian Jensen, portrettmaler (d. )
* 7. februar – Heinrich Hirschsprung, tobakksfabrikant og kunstsamler (d. )
* 21. februar – Emil Hartmann, komponist, organist og dirigent (d. )
* 3. mars – J.C. Ferslew, forretningsmann og bladutgiver (d. )
* 10. mars – Jens Paludan-Müller, historiker (d. )
* 3. mai – Henrik Scharling, forfatter (d. )
* 8. mai – Sophus Schandorph, teolog og dikter (d. )
* 12. mai – Ludvig Grundtvig, portrettmaler og fotograf (d. )
* 6. juli – Ludvig Christian Borup, jurist og politiker (d. )
* 4. august – Vilhelm Dahlerup, arkitekt (d. )
* 5. august – Vilhelm Bissen, billedhugger (d. )
* 21. august – J.G. Zinn, arkitekt (d. )
* 5. september – Johanne Fenger, komponist (d. )
* 26. oktober – Edgar Collin, journalist, litterat og teaterhistoriker (d. )
* 31. oktober – Jørgen Malling, komponist (d. )
* 4. november – Frederik Bøgh, forfatter og journalist (d. )
* 14. desember – Emil Bloch, kunsthistoriker og museumsdirektør (d. )

## Dødsfall
* 19. februar – Constantin Brun, forretningsmann og geheimekonferensråd (f. )
* 4. juli – Fredrik Moltke, embedsmann og statsminister (f. )
* 17. august – Karl av Hessen, landgreve og stattholder (f. )
* 22. september – Oluf Bagge, kobberstikker (f. )

## Referanser
Ingeniører Uten Grenser Norge

**Ingeniører Uten Grenser Norge** (*IUG Norge*) er en partipolitisk uavhengig ingeniørfaglig bistandsorganisasjon, opprettet med formål om å lindre nød ved ingeniørmessig bistand. Dette gjøres gjennom rekruttering, opplæring og bistandsarbeid. Ingeniører Uten Grenser Norge er en av flere nasjonale IUG -organisasjoner i verden, sammenkoblet gjennom det internasjonal nettverket Engineers Without Boarders International (EWB International).

## Organisering
IUG Norge er en grasrotbevegelse som medførte en formell stiftelse den 7. februar 2011, på Ingeniørenes Hus i Oslo. Hvert enkeltmedlem må selv aktivt engasjere seg gjennom prosjektarbeid eller i en av organisasjonens ulike avdelinger. Det var 72 enkeltpersoner som etablerte organisasjonen i 2011, og i 2013 hadde medlemstallet vokst til 600. Det finnes både generelle regionsavdelinger og egne studentavdelinger; IUG Oslo og Omegn, IUG Hordaland, IUG Rogaland og IUG NTNU. I tillegg er det også et sentralt organ som arbeider med kvalitetssikring og institusjonelt samarbeid.

Ingeniører Uten Grenser samarbeider aktivt med både bistandsorganisasjoner og næringsliv. Multiconsult tegnet i 2013 en egen samarbeidsavtale med organisasjonen. Dette inkluderer både finansiell støtte og utlån av personell til de prosjektene som IUG engasjerer seg i. Fagorganisasjonene NITO og Tekna bidrar ellers også med organisatorisk støtte til IUG.

IUG utøver bistandsarbeid gjennom sekondering av personell til andre bistandsorganisasjoner og ved koordinering av masteroppgaver for ingeniørstudenter. Organisasjonen har så langt vært engasjert i seks ulike prosjekter i landene Haiti, Kenya og Afghanistan. Blant samarbeidspartnerne er Aid in Action, Arc Aid og Afghanistankomiteen.

## Avdelinger
* IUG NTNU
* IUG NMBU
* IUG Rogaland
* IUG Hordaland (inaktiv)
* IUG Oslo og omegn
* IUG UiA/Sørlandet
* IUG Trøndelag
* IUG Møre og Romsdal (oppstart)
*IUG OsloMet
*IUG Troms
*IUG Vestfold

## Ledelse
### Daglig leder
* Brittina Berg (2012)
* Luke Dokter (2013 - 2014)
* Bjørn Nissen (2014 - 2016)
* Ola Mannsåker (2017 - 2019)
* Marianne Nilsen Sturmair (2019 -)

### Styreleder
* Emanuel Rygg (2011–2013)
* Kari Berte Daasvatn Bye (2013–2014)
* Leiv Erik Ødegaard (2014 - 2017)
*Marit Kjendlie (2017 - 2018)
* Monica Flo (2018 - 2020)
* Karl Ove Ingebrigsten (2020 -)

## Referanser


## Eksterne lenker
* 
* 
*  Hovedprogram
*  Vedtekter
*  Teknisk Ukeblad: IUG får sponsor